**มาตรการเสริมสร้างขวัญกำลังใจ/มาตรการทางวินัยของบุคลากร**

**๑.มาตรการเสริมสร้างขวัญกำลังใจ**

๑.มีการมอบรางวัลให้พนักงานส่วนตำบลและพนักงานจ้าง ดีเด่นเป็นประจำทุกปี โดยมีประกาศเกียรติคุณ และนำไปประกอบการพิจารณาความดีความชอบเช่นการเลื่อนระดับ เลื่อนขั้นเงินเดือน ฯลฯ โดยมีหลักเกณฑ์ทั่วไปดังนี้

๑.๑ความสม่ำเสมอในการปฏิบัติงานราชการ

๑.๒. มนุษย์สัมพันธ์ที่ดีต่อประชาชน ผู้บังคับบัญชาและเพื่อนร่วมงาน

๑๓. การรักษาวินัย ไม่มีข้อร้องเรียนทุจริต ไม่มีข้อร้องเรียนทุจริต ประพฤติมิชอบหรือผิดศิลธรรม

๑.๔. การอุทิศตนเสียสละเพื่องานและส่วนรวม

๑.๕ การปฏิบัติตนตามวัฒนธรรม อบต.บ้านใหม่ ๑๐ ประการ

-ตรงต่อเวลา

-รับผิดชอบต่องานที่ได้รับมอบหมาย

-ทำงานด้วยความกระตือรือร้น

-อ่อนน้อมถ่อมตนไม่พูดจาโอ้อวด

-สะอาดเป็นระเบียบ

-ประหยัดรู้คุณค่าของเงินและสิ่งของเครื่องใช้

-พิถีพิถันใส่ใจในรายละเอียดเล็กๆ น้อยๆ

-ซื่อสัตย์ สุจริต ไม่คดโกง ระลึกถึงบุญคุณคน

-แยกแยะเรื่องส่วนตัวและรับผิดชอบในหน้าที่

-ทำงานเป็นทีม

๒.จัดให้มีสมุดลงชื่อเข้าร่วมโครงการพิเศษในวันหยุดราชการ

๓.จัดกิจกรรมที่สนับสนุนให้มีการแลกเปลี่ยนความคิดเห็นร่วมกัน ทำงานร่วมกัน เช่น การจัดกิจกรรมพัฒนาที่หน่วยงานต่าง ๆ เป็นเจ้าภาพ การพบปะสังสรรค์ เป็นต้น

**๒. มาตรการดำเนินการทางวินัย**

๑. มอบอำนาจให้ผู้บังคับบัญชาขั้นต้นพิจารณาโทษบุคลากรในสังกัดที่กระทำผิดวินัยไม่ร้ายแรงได้ในขั้นว่ากล่าวตักเตือน แล้วเสนอให้ปลัดองค์การบริหารส่วนตำบล และนายกองค์การบริหารส่วนตำบลทราบ

๒.มีมาตรการรักษาวินัย โดยลดหย่อนโทษให้แต่ละระดับสายการบังคับบัญชาละ ๓ ครั้ง ยกเว้นการกระทำผิดวินัยในมาตรการที่ประกาศเป็นกฎเหล็ก คือ

๒.๑ การดื่มสุรา การเล่นการพนันในสถานที่ราชการ

๒.๒ การทุจริตหรือมีพฤติกรรมเรียกร้องผลประโยชน์จากประชาชนที่นอกเหนือจากที่กฎหมายหรือระเบียบกำหนด

๒.๓ การทะเลาะวิวาทกันเอง